Diari Oficial de la Generalitat Valenciana


Sumari del DOGV 9580, del 21-04-2023 (2023/4252)

RESOLUCIÓ de 19 d'abril de 2023, de la consellera de Justícia, Interior, i Administració Pública, per la qual s'ordena publicar les relacions de llocs de treball de la Presidència i de les conselleries de l'Administració de la Generalitat , així com dels organismes i entitats els llocs de treball i el personal dels quals són gestionats per la conselleria competent en matèria de funció pública, i s'aproven les modificacions introduïdes per aquesta resolució respecte de l'última publicació de les relacions de llocs de treball de 23 de desembre de 2022 (DOGV núm. 9500, de 29.12.22).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9580

Data del DOGV
:   21-04-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/4252


Data del document
:   19-04-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública
    * personal
    * concurs administratiu

RESOLUCIÓ de 19 d'abril de 2023, de la consellera de Justícia, Interior, i Administració Pública, per la qual s'ordena publicar les relacions de llocs de treball de la Presidència i de les conselleries de l'Administració de la Generalitat , així com dels organismes i entitats els llocs de treball i el personal dels quals són gestionats per la conselleria competent en matèria de funció pública, i s'aproven les modificacions introduïdes per aquesta resolució respecte de l'última publicació de les relacions de llocs de treball de 23 de desembre de 2022 (DOGV núm. 9500, de 29.12.22). [2023/4252]  
  
  
Mitjançant la Resolució de 23 de desembre de 2022 (DOGV 9500, 29.12.22), de la consellera de Justícia, Interior i Administració Pública, es va adaptar la classificació dels llocs de treball de l'Administració de la Generalitat, a la nova Llei 4/2021, de 16 d'abril, de la funció pública valenciana (d'ara endavant Llei 4/2021), i es van aprovar les relacions de llocs de treball de la Presidència i de les conselleries de l'Administració de la Generalitat, així com dels organismes i entitats els llocs de treball i el personal de les quals són gestionats per la conselleria competent en matèria de funció pública, d'acord amb aquesta norma.  
  
La Llei 4/2021 va derogar l'anterior Llei 10/2010, de 9 de juliol, d'ordenació i gestió de la funció pública valenciana, i va establir la nova Agrupació Professional Funcionarial (d'ara endavant APF), així com la nova tipologia de cossos i escales. També va introduir com a novetat les Agrupacions de Llocs de Treball (d'ara endavant APT), que fan tasques similars i per a l'acompliment de les quals es requereix un perfil de competències professionals determinat, com a instrument per a l'ordenació dels processos de selecció de personal i de provisió de llocs de treball, així com per a la formació, i en el seu cas, la carrera professional entesa com a sistema de promoció professional.  
Els treballs realitzats per a dur a terme l'adaptació i aprovació de les relacions de llocs de treball a l'actual normativa en vigor van implicar, d'una banda, l'anàlisi dels més de vint-i-dos mil llocs de treball existents, a fi de determinar la seua adscripció als cossos, escales, APF, i en el seu cas, APT, previstes en la Llei 4/2021, i d'altra banda, la materialització d'aquesta adaptació tècnica a través de l'aplicació informàtica de gestió del personal i dels llocs de treball, denominada HUMAN1.  
  
Es tractava de la primera publicació completa de les diferents relacions de llocs de treball de l'Administració Generalitat després de l'entrada en vigor de la Llei 4/2021, la qual cosa va requerir l'adaptació de la classificació dels llocs de treball d'acord amb aquesta norma, partint de la seua classificació anterior, i d'acord amb el que s'estableix tant en la mateixa llei com, en tot allò que no contradiga a aquesta, en el Decret 56/2013, de 3 de maig, del Consell, pel qual s'estableixen els criteris generals per a la classificació dels llocs de treball i el procediment d'elaboració i aprovació de les relacions de llocs de treball de l'Administració de la Generalitat.  
A conseqüència d'aquest treball d'adaptació de tots els llocs de treball i les dificultats tècniques existents per a dur-lo a terme, després de la publicació de les relacions de llocs s'ha detectat que s'han produït una sèrie d'errors de diferent tipologia en la confecció dels llocs tipus i en la seua transposició informàtica, que afecten un nombre significatiu de llocs de treball, per la qual cosa s'ha considerat que el més adequat, i d'acord amb el principi de seguretat jurídica, és tornar a publicar les relacions de llocs de treball completes i corregir amb això els errors detectats, i incloure-hi els llocs de treball que han sigut modificats, creats o amortitzats en els últims mesos.  
  
A manera particular, cal assenyalar que la present relació de llocs de treball també inclou els llocs de treball de caràcter temporal que s'han creat adscrits a l'Agència Tributària Valenciana, per a la campanya de la renda 2023 denominats «AGENT D'ASSISTÈNCIA IRPF», l'efectivitat dels quals es demora al 24 d'abril de 2023.  
L'article 49 de la Llei 4/2021 i l'article 26 del Decret 56/2013 estableixen que les relacions de llocs de treball es publicaran almenys una vegada a l'any en el Diari Oficial de la Generalitat Valenciana.  
Les presents relacions de llocs de treball han sigut incloses en l'ordre del dia de les reunions de la mesa sectorial de funció pública i de la comissió d'interpretació, vigilància i estudi del II conveni col·lectiu del personal laboral al servei de l'Administració autonòmica, realitzades el 5 d'abril de 2023.  
La Direcció General de Pressupostos de la Conselleria d'Hisenda i Model Econòmic ha informat favorablement sobre la existencia de dotació presupuestària dels llocs de treball continguts en aquestes relacions, en compliment del que estableixen els articles 41.3 i 47.2 de la Lley 4/2021, i article 26 del Decret 56/2013, de 3 de maig, del Consell.  
  
En virtut de tot el que s'ha exposat, vista la proposta efectuada per la Direcció General de Funció Pública, i d'acord amb el que disposen els articles 8.1.d i 49.1 de la Llei 4/2021, de 16 d'abril, de la funció pública valenciana, i de l'article 26 del Decret 56/2013, de 3 de maig, del Consell, que atorguen la competència per a aprovar les relacions de llocs de treball a la persona titular de la conselleria competent en matèria de funció pública, resolc:  
  
Primer  
Aprovar la publicació de les relacions de llocs de treball que consten en els annexos que s'adjunten a aquesta resolució i que corresponen a les conselleries, organismes i entitats següents:  
1. Presidència de la Generalitat  
2. Vicepresidència i Conselleria d'Igualtat i Polítiques Inclusives  
3. Vicepresidència Segona i Conselleria d'Habitatge i Arquitectura Bioclimàtica  
4. Conselleria d'Hisenda i Model Econòmic  
5. Conselleria de Justícia, Interior i Administració Pública  
6. Conselleria d'Educació, Cultura i Esport  
7. Conselleria de Sanitat Universal i Salut Pública  
8. Conselleria d'Economia Sostenible, Sectors Productius, Comerç i Treball  
9. Conselleria d'Agricultura, Desenvolupament Rural, Emergència Climàtica i Transició Ecològica  
10. Conselleria de Política Territorial, Obres Públiques i Mobilitat  
11. Conselleria d'Innovació, Universitats, Ciència i Societat Digital  
  
12. Conselleria de Participació, Transparència, Cooperació i Qualitat Democràtica  
13. Labora Servei Valencià d'Ocupació i Formació  
14. Agència Tributària Valenciana  
15. Institut Valencià de la Joventut (IVAJ)  
16. Institut Valencià d'Investigacions Agràries (IVIA)  
17. Institut Valencià de Seguretat i Salut en el Treball (INVASSAT)  
  
18. Institut Cartogràfic Valencià  
19. Agència Valenciana de Foment i Garantia Agrària  
20. Agència Valenciana de Seguretat i Resposta a les Emergències  
21. Autoritat de Transport Metropolità de València  
22. Institut Superior d'Ensenyaments Artístics de la Comunitat Valenciana (ISEACV)  
23. Agència Valenciana d'Avaluació i Prospectiva (AVAP)  
24. Institut Valencià de Cultura  
25. Institut Valencià d'Atenció Social i Sanitària (IVASS)  
26. Entitat Pública de Sanejament d'Aigües Residuals de la Comunitat Valenciana  
27. Agència Valenciana de la Innovació  
28. Corporació Valenciana de Mitjans de Comunicació  
29. Agència Valenciana de Seguretat Ferroviària  
30. Agència Valenciana de Protecció del Territori  
31. Consell de l'Audiovisual de la Comunitat Valenciana  
32. Consorci de Museus de la Comunitat Valenciana  
33. Institut Valencià d'Estadística  
  
Segon  
Aprovar les modificacions introduïdes per aquesta resolució respecte de l'última publicació de les relacions de llocs de treball de 23 de desembre de 2022 (DOGV 9500, 29.12.22). Es podrà interposar potestativament contra aquestes recurs de reposició davant el mateix òrgan que ha dictat l'acte, en el termini d'un mes, comptador des de l'endemà de la seua publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o bé recurs contenciós administratiu en el termini de dos mesos davant el jutjat contenciós administratiu competent, d'acord amb el que disposen els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que es considere procedent. A efectes del còmput dels terminis, la present resolució tindrà efectes des de l'endemà de la seua publicació en el Diari Oficial de la Generalitat Valenciana.  
  
  
  
València, 19 d'abril de 2023.- La consellera de Justícia, Interior i Administració Pública: Gabriela Bravo Sanestanislao.